Nyomtatási tartományok használata egy munkafüzeten

Tartalom
Index 🔎︎

# Nyomtatási tartományok megadása egy munkalapon

Megadhatja, hogy egy munkafüzet mely cellatartománya kerüljön kinyomtatásra.

A megadott nyomtatási tartományba nem tartozó munkalapcellák nem lesznek kinyomtatva vagy exportálva. A megadott nyomtatási tartomány nélküli munkalapok nem lesznek kinyomtatva, illetve PDF-be exportálva, kivéve ha a dokumentum Excel formátumban van.

Az Excel formátumban megnyitott fájloknál a nyomtatási területtel nem rendelkező munkalapok kinyomtatásra kerülnek. Ugyanez történik, ha egy Excel formátumú munkafüzetet PDF-fájlba exportál.

## Nyomtatási tartomány megadása

1. Válassza ki a kinyomtatandó cellákat.

2. Válassza a Formátum - Nyomtatási tartomány - Meghatározás lehetőséget.

## Cellák hozzáadása nyomtatási tartományhoz

1. Válassza ki a meglévő oldaltartományhoz hozzáadni kívánt cellákat.

2. Válassza a Formátum - Nyomtatási tartomány - Hozzáadás lehetőséget.

## Nyomtatási tartomány törlése

- Válassza a Formátum - Nyomtatási tartomány - Törlés lehetőséget.

## Az Oldaltörés előnézete funkció használata a nyomtatási tartomány szerkesztéséhez

Az Oldaltörés előnézete nézetben a nyomtatási tartományok és az oldaltörések kék kerettel vannak megjelölve, és középen egy szürke oldalszámot tartalmaznak. A nem nyomtatandó területek háttere szürke.

Új oldaltörési terület meghatározásához húzza a szegélyt az új helyre. Új oldaltörési terület megadásakor az automatikus oldaltörést kézi oldaltörés váltja.

### Nyomtatási tartományok megtekintése és szerkesztése

1. Válassza a Nézet - Oldaltörés előnézete lehetőséget.

   Az Oldaltörés előnézete alapértelmezett nagyítási tényezőjének módosításához kattintson duplán az Állapotsoron lévő százalékértékre, és válasszon egy új nagyítási tényezőt.

2. Szerkessze a nyomtatási tartományt.

   A nyomtatási tartomány méretének módosításához húzza a tartomány egyik szegélyét az új helyre.

   A nyomtatási tartományban lévő oldaltörés törléséhez húzza az oldaltörés szegélyét a nyomtatási tartományon kívülre.

   Nyomtatási tartomány törléséhez húzza a tartomány egyik szegélyét a szemben lévő szegélyre.

3. Az Oldaltörés előnézete módból való kilépéshez válassza a Nézet - Normál lehetőséget.

Kapcsolódó témakörök

Nyomtatandó oldalak számának meghatározása

Sorok, illetve oszlopok nyomtatása minden oldalon

Nyomtatási tartományok szerkesztése